سونم کپور

سونم کپور اہوجا (پیدایشی نام : سونم کپور ؛ولادت:9 جون 1985ء) بھارت کی فلمی اداکارہ ہیں جو بالی ووڈ کی فلموں میں نظر آتی ہیں۔ سونم بھارتی فلمی صنعت کی سب سے مہنگی ترین اداکاراؤں میں سے ہے اور قومی فلم ایوارڈ اور فلم فیئر ایوارڈ سمیت بے شمار اعزازت حاصل کر چکی ہیں۔

اداکار انیل کپور کی بیٹی سونم نے سنگاپور کے یونائیٹڈ ورلڈ کالج آف ساؤتھ ایسٹ ایشیا سے تھیٹر اور آرٹس کی تعلیم حاصل کی۔ سونم نے 2005 میں بننے والی فلم بلیک کے ہدایتکار سنجے لیلا بھنسالی کی نائب ہدایت کارہ کی حیثیت سے کام کیا تھا۔ سونم نے بحیثیت اداکارہ 2007ء میں بھنسالی کی رومانوی ڈراما فلم سانوریا میں اپنی اداکاری کے جوہر دکھائے اور اسی فلم کے لیے اسے فلم فیئر ایوارڈ برائے بہترین اداکارہ کے لیے نامزد کیا گیا۔ سونم کی پہلی کمرشل کامیابی تین برس بعد 2010ء میں بننے والی رومانوی مزاحیہ فلم آئی ہیٹ لو سٹوریز تھی۔

ابتدائی زندگی 

سونم 9 جون 1985 کو ممبئی کے نواحی علاقے چیمبور میں پیدا ہوئی۔ انیل کپور فلمز کمپنی کے بانی، اداکار اور پروڈیوسر انیل کپور جو ماضی کے فلم ساز سریندر کپور کے بیٹے ہیں، سونم کے والد ہیں۔ ان کی والدہ سنیتا ماضی کی معروف ماڈل اور ڈیزائنر ہے۔ سونم کے دو چھوٹے بہن بھائی ہیں؛ بہن رہیا جو ایک فلم پروڈیوسر ہے اور بھائی ہرشوردھان جو اداکار ہے۔  سونم کپور فلم پروڈیوسر بونی کپور اور اداکار سنجے کپور کی بھتیجی ہے۔ اداکارہ سری دیوی اور پروڈیوسر مونا شووری (بونی کپور کی بیویاں) اس کی چچیاں ہیں۔ اداکار ارجن کپور اور موہیت مرواہ سونم کپور کے چچا زاد ہیں جبکہ اداکار رنویر سنگھ ان کے ماموں کے بیٹے ہیں۔

ہندو مذہب پر چلنے والی  سونم کپور کا اپنے والدین کے بارے میں  کہنا ہے کہ وہ "کافی مذہبی" ہیں   اور "یہ مجھے  یاد دلاتا  ہے کہ مجھے اپنے والدین کی شکر ادا کرنے کی ضرورت ہے"۔ سونم کی پہلی ملازمت 15 سال کی عمر میں بطور ویٹریس تھی، حالانکہ یہ صرف ایک ہفتہ تک ہی جاری رہا۔نو عمر  میں، انہوں  نے اپنے وزن کے ساتھ جدوجہد کی: "میں صحت مند نہیں تھی ، میری جلد خراب تھی ، اور میرے چہرے پر بال  تھے! "۔

فلمی زندگی 
فلم بلیک کی تیاری کے دوران میں سونم کے اندر اداکاری کا شوق ابھرا اور اسے اس وقت مزید تقویت ملی جب بھنسالی نے اسے بتایا کہ وہ اپنی اگلی فلم سانوریا میں اسے بحیثیت ہیروئن لے رہا ہے۔ اس وقت سونم کا وزن 80 کلو گرام تھا چنانچہ اسے وزن کم کرنے کا مشورہ دیا گیا۔ بھانسالی کی حوصلہ افزائی پر سونم نے دو سال میں 35 کلو گرام وزن کم کیا۔

حوالہ جات 

1985ء کی پیدائشیں
1986ء کی پیدائشیں
اکیسویں صدی کی بھارتی اداکارائیں
بقید حیات شخصیات
بھارت کے ایل جی بی ٹی حقوق فعالیت پسند
بھارتی فلمی اداکارائیں
بھارتی ہندو
پنجابی شخصیات
زر اشتراک درکار مواد کے روابط پر مشتمل صفحات
سندھی شخصیات
فلم فیئر فاتحین
قومی فلم اعزاز (بھارت) فاتحین
کپور خاندان
ممبئی کی اداکارائیں
ممبئی کی شخصیات
ممبئی یونیورسٹی کے فضلا
ہندی سنیما کی اداکارائیں
ویکی ڈیٹا سے مطابقت رکھنے والی مختصر تفصیل